ที่ มท ๐๘๒๑.4/ว กรมส่งเสริมการปกครองท้องถิ่น

ถนนนครราชสีมา เขตดุสิต กทม. ๑๐๓๐๐

มิถุนายน 2568

เรื่อง โครงการสร้างเสริมสุขภาพเชิงรุก เพื่อลดภาวะคลอดก่อนกำหนด กรมส่งเสริมการปกครองท้องถิ่น   
 ภายใต้โครงการเครือข่ายสุขภาพมารดาและทารก เพื่อครอบครัวไทย ในพระราชูปถัมภ์ สมเด็จพระบรม  
 โอรสาธิราชฯ สยามมกุฎราชกุมาร

เรียน ผู้ว่าราชการจังหวัด (ตามบัญชีเป้าหมาย)

สิ่งที่ส่งมาด้วย 1. โครงการสร้างเสริมสุขภาพเชิงรุก เพื่อลดภาวะคลอดก่อนกำหนด กระทรวงมหาดไทย

ภายใต้โครงการเครือข่ายสุขภาพมารดาและทารกเพื่อครอบครัวไทยฯ จำนวน 1 ชุด  
 ๒. โครงการสร้างเสริมสุขภาพเชิงรุก เพื่อลดภาวะคลอดก่อนกำหนด กรมส่งเสริมการปกครองท้องถิ่น

ภายใต้โครงการเครือข่ายสุขภาพมารดาและทารกเพื่อครอบครัวไทยฯ จำนวน 1 ชุด 3. กำหนดการประชุมชี้แจงโครงการสร้างเสริมสุขภาพเชิงรุกฯ (Kick off 4 ภาค) จำนวน 1 ชุด  
 4. บัญชีกลุ่มเป้าหมายการประชุมชี้แจงฯ จำนวน 1 ชุด  
 5. แบบตอบรับการเข้าร่วมประชุมชี้แจงฯ จำนวน 1 ชุด

6. กำหนดการอบรม สัมมนา เสริมสร้างการเรียนรู้แก่บุคลากรด้านสุขภาพฯ จำนวน 1 ชุด  
 7. บัญชีกลุ่มเป้าหมายการอบรม สัมมนาฯ จำนวน 1 ชุด  
 8. แบบตอบรับการเข้าร่วมการอบรมฯ จำนวน 1 ชุด

9. แบบตอบรับวิทยากร จำนวน 1 ฉบับ

10. แบบประวัติวิทยากร จำนวน 1 ฉบับ

ด้วยกระทรวงมหาดไทย ร่วมกับคณะกรรมการอำนวยการโครงการเครือข่ายสุขภาพมารดาและทารกเพื่อครอบครัวไทย ในพระราชูปถัมภ์ สมเด็จพระบรมโอรสาธิราชฯ สยามมกุฎราชกุมาร ได้จัดทำโครงการสร้างเสริมสุขภาพเชิงรุก เพื่อลดภาวะคลอดก่อนกำหนด ภายใต้โครงการเครือข่ายสุขภาพมารดา  
และทารก เพื่อครอบครัวไทย ในพระราชูปถัมภ์ สมเด็จพระบรมโอรสาธิราชฯ สยามมกุฎราชกุมาร   
โดยมีเป้าหมาย เพื่อ “ลดอัตราคลอดก่อนกำหนด” ในปีงบประมาณ พ.ศ. ๒๕๖๗ - ๒๕๗๐ ลงเหลือร้อยละ ๘ ซึ่งมีแผนการดำเนินงานตามโครงการจำนวน 9 แผนงาน โดยมีสำนักนโยบายและแผน สำนักงานปลัดกระทรวงมหาดไทย กรมการปกครอง และกรมส่งเสริมการปกครองท้องถิ่น เป็นผู้รับผิดชอบการดำเนินงาน   
และกรมส่งเสริมการปกครองท้องถิ่น ได้จัดทำโครงการสร้างเสริมสุขภาพเชิงรุก เพื่อลดภาวะคลอดก่อนกำหนด กรมส่งเสริมการปกครองท้องถิ่น ภายใต้โครงการเครือข่ายสุขภาพมารดาและทารก เพื่อครอบครัวไทย   
ในพระราชูปถัมภ์ สมเด็จพระบรมโอรสาธิราชฯ สยามมกุฎราชกุมาร จำนวน 6 กิจกรรม โดยในห้วงเดือนกรกฎาคม - สิงหาคม 2568 ได้กำหนดจัดกิจกรรม จำนวน 2 กิจกรรม ได้แก่ (1) กิจกรรมประชุมชี้แจงโครงการสร้างเสริมสุขภาพเชิงรุก เพื่อลดภาวะคลอดก่อนกำหนด ในพระราชูปถัมภ์ฯ 4 ภาค (Kick off 4 ภาค) และ (2) กิจกรรมอบรม สัมมนา เสริมสร้างการเรียนรู้แก่บุคลากรด้านสุขภาพ โครงการสร้างเสริมสุขภาพเชิงรุกเพื่อลดภาวะคลอด  
ก่อนกำหนด ในพระราชูปถัมภ์ฯ

/ในการนี้ ...

-2-

ในการนี้ เพื่อให้การดำเนินกิจกรรมทั้ง 2 กิจกรรมดังกล่าว เป็นไปด้วยความเรียบร้อย  
และบรรลุวัตถุประสงค์ จึงขอความร่วมมือจังหวัดดำเนินการ ดังนี้

1. กิจกรรมประชุมชี้แจงโครงการสร้างเสริมสุขภาพเชิงรุก เพื่อลดภาวะคลอดก่อนกำหนด   
ในพระราชูปถัมภ์ฯ 4 ภาค (Kick off 4 ภาค) ให้จังหวัดดำเนินการ ดังนี้

1.1 เรียนเชิญคณะกรรมการขับเคลื่อนโครงการสร้างเสริมสุขภาพเชิงรุก เพื่อลดภาวะคลอดก่อนกำหนดระดับจังหวัด และคณะกรรมการติดตามและประเมินผลโครงการสร้างเสริมสุขภาพเชิงรุก เพื่อลดภาวะคลอดก่อนกำหนดระดับจังหวัด เข้าร่วมประชุมชี้แจงโครงการสุขภาพเชิงรุก เพื่อลดภาวะคลอดก่อนกำหนดในพระราชูปถัมภ์ฯ 4 ภาค (Kick off 4 ภาค) ในวัน เวลา และสถานที่ที่กำหนดของแต่ละภาค รายละเอียดตามสิ่งที่ส่งมาด้วย 3

1.2 แจ้งอำเภอกลุ่มเป้าหมาย เชิญคณะกรรมการพัฒนาคุณภาพชีวิตระดับอำเภอเข้าร่วมประชุมฯ และแจ้งองค์กรปกครองส่วนท้องถิ่น เชิญคณะกรรมการขับเคลื่อนโครงการสร้างเสริมสุขภาพเชิงรุก เพื่อลดภาวะคลอดก่อนกำหนดระดับองค์กรปกครองส่วนท้องถิ่น คณะกรรมการติดตามและประเมินผลโครงการสร้างเสริมสุขภาพเชิงรุก เพื่อลดภาวะคลอดก่อนกำหนดระดับองค์กรปกครองส่วนท้องถิ่น และกำนัน ผู้ใหญ่บ้าน และแพทย์ประจำตำบลตามจำนวนบัญชีกลุ่มเป้าหมาย เข้าร่วมประชุมชี้แจงโครงการสุขภาพเชิงรุก เพื่อลดภาวะคลอดก่อนกำหนดในพระราชูปถัมภ์ฯ 4 ภาค (Kick off 4 ภาค) ในวัน เวลา และสถานที่ที่กำหนดของแต่ละภาค รายละเอียดตามสิ่งที่ส่งมาด้วย 3 และ 4

1.3 ให้สำนักงานส่งเสริมการปกครองท้องถิ่นจังหวัดรวบรวมรายชื่อผู้เข้ารับการประชุมชี้แจงฯ โดยแจ้งรายชื่อตามแบบตอบรับส่งให้กรมส่งเสริมการปกครองท้องถิ่น ทางไปรษณีย์อิเล็กทรอนิกส์ healthdla02@gmail.com ในรูปแบบไฟล์ Excel และ PDF ผ่านทาง Google Form พร้อมทั้งหนังสือนำส่ง  
ให้กรมส่งเสริมการปกครองท้องถิ่นทราบ ภายในวันศุกร์ที่ 27 มิถุนายน 2568 ทั้งนี้ ได้มอบหมายให้   
นางสาวชลธิชา ทัตชัย นักวิเคราะห์นโยบายและแผนปฏิบัติการ เป็นผู้ประสานงาน หมายเลขโทรศัพท์   
081 174 3738

2. กิจกรรมอบรม สัมมนา เสริมสร้างการเรียนรู้แก่บุคลากรด้านสุขภาพ โครงการสร้างเสริมสุขภาพเชิงรุกเพื่อลดภาวะคลอดก่อนกำหนด ในพระราชูปถัมภ์ฯ ให้จังหวัดดำเนินการ ดังนี้

2.1 แจ้งองค์กรปกครองส่วนท้องถิ่นในพื้นที่ที่ได้รับการถ่ายโอนภารกิจสถานีอนามัย/โรงพยาบาลส่งเสริมสุขภาพตำบล (รพ.สต.) มอบหมายบุคลากรด้านสุขภาพของสถานีอนามัยเฉลิมพระเกียรติ 60 พรรษา นวมินทราชินี (สอน.) และโรงพยาบาลส่งเสริมสุขภาพตำบล (รพ.สต.) สังกัดองค์กรปกครอง  
ส่วนท้องถิ่น ตามจำนวนกลุ่มเป้าหมาย เข้าร่วมการอบรมฯ ในวัน เวลา และสถานที่ที่กำหนดของแต่ละภาค รายละเอียดตามสิ่งที่ส่งมาด้วย 6 และ 7

2.2 ให้สำนักงานส่งเสริมการปกครองท้องถิ่นจังหวัดรวบรวมรายชื่อผู้เข้ารับการอบรมฯ   
โดยแจ้งรายชื่อตามแบบตอบรับส่งให้กรมส่งเสริมการปกครองท้องถิ่น ทางไปรษณีย์อิเล็กทรอนิกส์ healthdla02@gmail.com ในรูปแบบไฟล์ Excel และ PDF ผ่านทาง Google Form พร้อมทั้งหนังสือนำส่ง  
ให้กรมส่งเสริมการปกครองท้องถิ่นทราบ ภายในวันศุกร์ที่ 27 มิถุนายน 2568 ทั้งนี้ ได้มอบหมายให้   
นางสาวชลธิชา ทัตชัย นักวิเคราะห์นโยบายและแผนปฏิบัติการ เป็นผู้ประสานงาน หมายเลขโทรศัพท์   
081 174 3738

2.3 กรณีแจ้งรายชื่อผู้เข้ารับการอบรมแล้ว แต่ปรากฏบุคลากรด้านสุขภาพของสถานีอนามัยเฉลิมพระเกียรติ 60 พรรษา นวมินทราชินี (สอน.) และโรงพยาบาลส่งเสริมสุขภาพตำบล (รพ.สต.) สังกัดองค์กรปกครองส่วนท้องถิ่นติดภารกิจไม่สามารถเข้ารับการอบรมตามกำหนดได้ ขอให้พิจารณาส่งบุคลากร  
ด้านสุขภาพฯ คนอื่นเข้ารับการอบรมแทน และแจ้งให้กรมส่งเสริมการปกครองท้องถิ่นทราบ อย่างน้อย  
ก่อนการจัดฝึกอบรม 7 วันทำการ

/2.4 แจ้งสำนักงาน ...

-3-

2.4 แจ้งสำนักงานสาธารณสุขจังหวัด เพื่อมอบหมายบุคลากรเข้าร่วมเป็นวิทยากรกิจกรรมดังกล่าว โดยหัวข้อบรรยายรายละเอียดตามกำหนดการฝึกอบรม ทั้งนี้ ขอให้ส่งแบบตอบรับ ประวัติวิทยากร และข้อมูลประกอบการบรรยายให้กรมส่งเสริมการปกครองท้องถิ่น ทางไปรษณีย์อิเล็กทรอนิกส์ [healthdla02@gmail.com](mailto:healthdla02@gmail.com) ภายในวันศุกร์ที่ 27 มิถุนายน 2568

2.5 กรมส่งเสริมการปกครองท้องถิ่นเป็นผู้รับผิดชอบค่าอาหาร ค่าอาหารว่างและเครื่องดื่ม   
ค่าที่พักระหว่างการอบรมฯ สำหรับเบี้ยเลี้ยง ค่าพาหนะ และค่าที่พักก่อนและหลังการอบรมให้เบิกจ่ายจากต้นสังกัด

ทั้งนี้ สามารถดาวน์โหลดสิ่งที่ส่งมาด้วยได้ตาม QR Code ท้ายหนังสือฉบับนี้

จึงเรียนมาเพื่อโปรดพิจารณา

ขอแสดงความนับถือ

อธิบดีกรมส่งเสริมการปกครองท้องถิ่น



กองสาธารณสุขและสิ่งแวดล้อมท้องถิ่น

ร.อสถ. ................................ เม.ย. 68   
ผอ.กสส. ............................. เม.ย. 68  
ผอ.กง.สส. ........................... เม.ย. 68

ติดตา นวผ.ชก.. ................... เม.ย 68

ชลธิชา นวผ.ปก. ………..….… 17 เม.ย. 68

กลุ่มงานส่งเสริมสุขภาพ

โทรศัพท์ ๐-๒๒๔๑-9000 ต่อ 5405

ไปรษณีย์อิเล็กทรอนิกส์ [saraban@dla.go.th](mailto:saraban@dla.go.th)

ผู้ประสานงาน นางสาวภัชร์จิรัสม์ ธัชเมฆรัตน์

นางสาวชลธิชา ทัตชัย

**บัญชีแนบท้าย**

**หนังสือกรมส่งเสริมการปกครองท้องถิ่น ที่ มท 0821.4/ว ลงวันที่ มิถุนายน 2568**

1. ผู้ว่าราชการจังหวัดเชียงใหม่

2. ผู้ว่าราชการจังหวัดขอนแก่น

3. ผู้ว่าราชการจังหวัดปทุมธานี

4. ผู้ว่าราชการจังหวัดสงขลา

**ด่วนที่สุด**